Úrad vlády  SR	Na rokovanie vlády SR
Sekcia hospodárskej politiky	dňa  27.8. 2003
	k číslu: 7772/2003
		k bodu: 22

S t a n o v i s k o

k Návrhu na zvýšenie rozpočtových výdavkov pre projekty 
Implementácia systému INTRASTAT-SK (SK/02/ST/01) a
Posilňovanie regionálnej štatistiky - REGSTAT (SK/02/ST/02)
______________________________________________________

	I.

Materiál predkladá predseda Štatistického úradu SR na základe § 10 ods.10 zákona  č. 303/1995 Z.z. o rozpočtových pravidlách v znení neskorších predpisov. 

Navrhuje sa uvoľniť z kapitoly Všeobecná pokladničná správa, z výdavkov na spolufinancovanie v rámci predvstupového fondu PHARE finančné prostriedky v celkovej výške 179 tis. EUR na úhradu DPH. 

		II.

Pripomienka MS SR bola vysvetlená. MF SR nevznieslo k návrhu žiadne pripomienky. 

		III. 

Predložený návrh je odôvodnený tým, že v čase schvaľovania rozpočtu na projekty nebolo známe, že súčasťou národného spolufinancovania bude aj úhrada DPH vo výške 20% zo sumy na spolufinancovanie. Rozpočet ŠÚ SR nedisponuje voľnými prostriedkami na úhradu  požadovanej čiastky. S neuhradením DPH by bolo spojené riziko  zníženia rozpočtu na  projekty o 500 tis. EUR, ohrozenie funkčnosti budovaných systémov a nesplnenie jednej z podmienok pre vstup do EÚ.  

Za predpokladu súhlasného stanoviska MF SR odporúčame predložený návrh schváliť. 

Bratislava  25.8.2003